CELEX: 32019D1741
Language: hu
Date: 2019-09-23 00:00:00
Title: A Bizottság (EU) 2019/1741 Végrehajtási Határozata (2019. szeptember 23.) az Európai Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a 96/61/EK tanácsi irányelv módosításáról szóló 166/2006/EK európai parlamenti és tanácsi rendelet szerinti jelentéstétel céljából végzendő tagállami adatszolgáltatás formátumának és gyakoriságának meghatározásáról (az értesítés a C(2019) 6745. számú dokumentummal történt) (EGT-vonatkozású szöveg)

21.10.2019   
               
               
                  HU
               
               
                  Az Európai Unió Hivatalos Lapja
               
               
                  L 267/3
               
            
         A BIZOTTSÁG (EU) 2019/1741 VÉGREHAJTÁSI HATÁROZATA
         (2019. szeptember 23.)
         az Európai Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a 96/61/EK tanácsi irányelv módosításáról szóló 166/2006/EK európai parlamenti és tanácsi rendelet szerinti jelentéstétel céljából végzendő tagállami adatszolgáltatás formátumának és gyakoriságának meghatározásáról
         (az értesítés a C(2019) 6745. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a 96/61/EK tanácsi irányelv módosításáról szóló, 2006. január 18-i 166/2006/EK európai parlamenti és tanácsi rendeletre (1) és különösen annak 7. cikke (2) bekezdésére,
         mivel:
         
                     (1)
                  
                  
                     A 166/2006/EK rendelet (a továbbiakban: rendelet) 7. cikkével összhangban a tagállamok jelentést tesznek a Bizottságnak a nagy ipari létesítményekből származó szennyezőanyag-kibocsátásokról és -szállításokról. A Bizottság ezeket az adatokat a nyilvánosan elérhető elektronikus Európai Szennyezőanyag-kibocsátási és -szállítási Nyilvántartásban (a továbbiakban: E-PRTR) állítja össze, hogy megkönnyítse a nyilvánosság részvételét a környezeti döntéshozatalban és a környezetszennyezés csökkentésében.
                  
               
                     (2)
                  
                  
                     Az ipari kibocsátásokról szóló 2010/75/EU európai parlamenti és tanácsi irányelv (2) szerinti jelentéstétellel való összhang javítása érdekében, amelynek a formátumát, gyakoriságát és tartalmát az (EU) 2018/1135 bizottsági végrehajtási határozat (3) állapította meg, a rendeletet módosította az (EU) 2019/1010 európai parlamenti és tanácsi rendelet (4) (a továbbiakban: módosítás) annak érdekében, hogy végrehajtási hatásköröket ruházzon a Bizottságra a rendelet alapján rendelkezésre bocsátandó információk meghatározása, valamint az említett rendeletben jelenleg meghatározott jelentéstételi formátum eltörlése érdekében.
                  
               
                     (3)
                  
                  
                     A módosítás hangsúlyozta annak kiemelt fontosságát, hogy az uniós polgárok gyorsan hozzáférhessenek a környezeti információkhoz, valamint annak szükségességét, hogy a tagállamok és a Bizottság a technikailag lehetséges legrövidebb időn belül nyilvánosan hozzáférhetővé tegyék az adatokat. A módosítás azt is megállapította, hogy a tagállami adatszolgáltatást legkésőbb az év végétől számított 11 hónapon belül teljesíteni kell, továbbá azt tűzte ki célul, hogy az információk az év végétől számított három hónapon belül rendelkezésre álljanak, amit többek között a rendelet szerinti végrehajtási jogi aktus révén lehet elérni.
                  
               
                     (4)
                  
                  
                     A jelenlegi jelentéstételi gyakorlatok és információtechnológia rendeltetése biztosítani az adatok minőségét mind a nemzeti szennyezőanyag-kibocsátási és -szállítási nyilvántartásokban, mind pedig az E-PRTR-ben. Az a célkitűzés, hogy az E-PRTR-információkat korábban elérhetővé tegyék a nyilvánosság számára, még inkább elő fogja mozdítani, hogy a jelentett információk jó minőségűek legyenek. Mivel ez a célkitűzés fokozatos megközelítést és gondos előkészítést igényel, beleértve az új jelentéstételi módszerek tesztelését és új jelentéstételi eszközök kifejlesztését különösen a jelentett adatok hitelesítése és minőség-ellenőrzése céljából, a jelentéstételi határidőket az információtechnológia fejlődésének, a kísérleti tesztelés eredményeinek és a tagállamok bevált gyakorlatainak fényében felül kell vizsgálni.
                  
               
                     (5)
                  
                  
                     Az e határozatban előírt intézkedések összhangban vannak a rendelet 19. cikkével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            A tagállamok a mellékletben meghatározott információkat az e jelentéstétel céljából kidolgozandó egyedi elektronikus formátumban nyújtják be.
            A mellékletben meghatározott információkat először a 2019. évre vonatkozóan kell benyújtani, kivéve, ha az említett melléklet másként rendelkezik.
            A melléklet 1–4. szakaszában meghatározott adminisztratív információkat legkésőbb a következő jelentéstételi év szeptember 30-ig kell benyújtani a Bizottsághoz.
            A melléklet 5–10. szakaszában meghatározott tematikus információkat legkésőbb a következő jelentéstételi év november 30-ig kell benyújtani a Bizottsághoz.
         
         
            2. cikk
            Ezt a határozatot legkésőbb 2024. december 31-ig felül kell vizsgálni annak értékelése céljából, hogy megvalósítható-e az E-PRTR-adatok korábbi nyilvános hozzáférhetősége mint célkitűzés irányába való továbblépés. Az említett felülvizsgálat keretében a tagállamoknak, a Bizottságnak és az Európai Környezetvédelmi Ügynökségnek információt kell cserélniük a bevált nemzeti gyakorlatokról, valamint a korábbi jelentéstételt lehetővé tevő elérhető technikákról és eszközökről.
            Ennek a határozatnak a tagállamok a címzettjei.
         
         
            Kelt Brüsszelben, 2019. szeptember 23-án.
            
               
                  a Bizottság részéről
               
               Karmenu VELLA
               
                  a Bizottság tagja
               
            
         
         
            (1)  HL L 33., 2006.2.4., 1. o.
         
         
            (2)  Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.).
         
            (3)  A Bizottság (EU) 2018/1135 végrehajtási határozata (2018. augusztus 10.) az ipari kibocsátásokról szóló 2010/75/EU európai parlamenti és tanácsi irányelv végrehajtásáról való jelentéstétel céljából a tagállamok által benyújtandó információk típusának és formátumának, valamint a jelentéstétel gyakoriságának meghatározásáról (HL L 205., 2018.8.14., 40. o.).
         
            (4)  Az Európai Parlament és a Tanács (EU) 2019/1010 rendelete (2019. június 5.) a környezettel kapcsolatos jogszabályok területén a jelentéstételi kötelezettségek összehangolásáról, valamint a 166/2006/EK és a 995/2010/EU európai parlamenti és tanácsi rendelet, a 2002/49/EK, a 2004/35/EK, a 2007/2/EK, a 2009/147/EK és a 2010/63/EU európai parlamenti és tanácsi irányelv, a 338/97/EK és a 2173/2005/EK tanácsi rendelet, továbbá a 86/278/EGK tanácsi irányelv módosításáról (HL L 170., 2019.6.25., 115. o.).
      
      
         
            MELLÉKLET
            
               A 166/2006/EK rendelet szerinti jelentéstétel céljából végzendő tagállami adatszolgáltatás formátumának és gyakoriságának meghatározása
            
            
               Megjegyzés:
            
            A tagállamok megjelölhetik azokat az információkat, amelyeket bizalmasnak tekintenek, megadva azokat az okokat, amelyek indokolják, hogy a Bizottság ne tegye azokat a nyilvánosság számára hozzáférhetővé.
            
                        
                           A. Adminisztratív információk
                        
                     
                  
                        1.
                     
                     
                        
                           A bejelentő azonosítója
                        
                     
                  
                        Típus
                     
                     
                        Formátum
                     
                  
                        1.1.
                     
                     
                        Országazonosító
                     
                     
                        Annak az országnak az azonosítója, ahol a jelentésben szereplő létesítmény található.
                     
                  
                        1.2.
                     
                     
                        Jelentéstételi év
                     
                     
                        A jelentés tárgyát képező naptári év.
                     
                  
                        2.
                     
                     
                        
                           
                              A létesítmény azonosítása
                           
                            (1),  (2)
                        
                     
                  
                        Típus
                     
                     
                        Formátum
                     
                  
                        2.1.
                     
                     
                        inspireId
                     
                     
                        A létesítménynek a 2007/2/EK európai parlamenti és tanácsi irányelv  (3) követelményei szerinti egyedi azonosítója.
                     
                  
                        2.2.
                     
                     
                        thematicId  (4)
                        
                     
                     
                        Tematikus objektumazonosító.
                     
                  
                        2.3.
                     
                     
                        Kibocsátáskereskedelmi rendszer szerinti azonosító
                     
                     
                        Amennyiben a létesítmény – teljes egészében vagy részben – a 2003/87/EK európai parlamenti és tanácsi irányelv  (5) hatálya alá tartozik, az irányelv szerinti jelentéstételhez használt azonosító.
                     
                  
                        2.4.
                     
                     
                        A létesítmény neve
                     
                     
                        A létesítmény hivatalos megnevezése, a megjelölésére használt tulajdonnév vagy hagyományos megnevezés.
                     
                  
                        2.5.
                     
                     
                        Az anyavállalat neve
                     
                     
                        Az anyavállalat az a társaság, amely a létesítményt üzemeltető társaságot tulajdonolja vagy ellenőrzi (például úgy, hogy a társaság részvénytőkéjének több mint 50 %-át birtokolja, vagy a részvényesek vagy tagok szavazati jogainak többségével rendelkezik) – lásd a 2013/34/EU európai parlamenti és tanácsi irányelvet  (6).
                     
                  
                        2.6.
                     
                     
                        cím
                     
                     
                        A létesítmény postacíme, amelyet a házszám, az utcanév, a település neve, az irányítószám és az ország neve határoz meg.
                     
                  
                        2.7.
                     
                     
                        Geometria
                     
                     
                        Földrajzi szélesség és hosszúság (koordináták a létesítmény megközelítő középpontjának meghatározásához), az ETRS89 (2D)-EPSG:4258 koordináta-referenciarendszerre való hivatkozással, 5 tizedesjegy pontossággal.
                     
                  
                        2.8.
                     
                     
                        Vízgyűjtő kerület
                     
                     
                        Vízfolyás vízgyűjtő kerületéhez rendelt azonosító kód és/vagy név.
                     
                  
                        2.9.
                     
                     
                        Funkció
                     
                     
                        A létesítményben végzett tevékenységek. A funkciót a létesítmény NACE-kódokkal kifejezett tevékenységei írják le.
                     
                  
                        2.10.
                     
                     
                        Az Európai PRTR I. melléklete szerinti tevékenységek
                     
                     
                        A létesítményben végzett, I. melléklet szerinti tevékenységek, feltüntetve a főtevékenységet és az összes többi tevékenységet.
                     
                  
                        2.11.
                     
                     
                        Állapot
                     
                     
                        A létesítmény működési állapota.
                     
                  
                        2.12.
                     
                     
                        Termelési volumen  (7),  (8)
                        
                     
                     
                         
                     
                  
                        2.13.
                     
                     
                        Az éves üzemidő órában  (9)
                        
                     
                     
                        Nem kötelező.
                     
                  
                        2.14.
                     
                     
                        Az alkalmazottak létszáma  (10)
                        
                     
                     
                        Nem kötelező.
                     
                  
                        2.15.
                     
                     
                        Weboldal címe
                     
                     
                        A létesítmény vagy az anyavállalat weboldalának címe, ahol megtekinthető a létesítmény vagy az anyavállalat környezetvédelmi jelentése vagy EMAS-nyilatkozata.
                     
                  
                        2.16.
                     
                     
                        Megjegyzések
                     
                     
                        Bármely más releváns információ. Nem kötelező.
                     
                  
                        3.
                     
                     
                        
                           Információk a létesítmény tekintetében az európai PRTR-ért felelős illetékes hatóságról
                        
                     
                  
                        Típus
                     
                     
                        Formátum
                     
                  
                        3.1.
                     
                     
                        Az illetékes hatóság megnevezése
                     
                     
                         
                     
                  
                        3.2.
                     
                     
                        Az illetékes hatóság címe
                     
                     
                        A postacím, amelyet a házszám, az utcanév, a település neve, az irányítószám és az ország neve határoz meg.
                     
                  
                        3.3.
                     
                     
                        Az illetékes hatóság e-mail-címe
                     
                     
                         
                     
                  
                        3.4.
                     
                     
                        Az illetékes hatóság telefonszáma
                     
                     
                         
                     
                  
                        4.
                     
                     
                        
                           Információk abban az esetben, ha az E-PRTR-be tartozó létesítmény egy „termelési telephely”
                            (11)
                           része, vagy megegyezik azzal
                        
                     
                  
                        Típus
                     
                     
                        Formátum
                     
                  
                        4.1.
                     
                     
                        inspireId
                     
                     
                        A termelési telephelynek a 2007/2/EK irányelv követelményei szerinti egyedi azonosítója.
                     
                  
                        4.2.
                     
                     
                        thematicId  (12)
                        
                     
                     
                        A termelési telephely tematikus objektumazonosítója.
                     
                  
                        4.3.
                     
                     
                        Geometria
                     
                     
                        Földrajzi szélesség és hosszúság (koordináták a termelési telephely megközelítő középpontjának meghatározásához), az ETRS89 (2D)-EPSG:4258 koordináta-referenciarendszerre való hivatkozással, 5 tizedesjegy pontossággal.
                     
                  
                        4.4.
                     
                     
                        A termelési telephely neve
                     
                     
                        A termelési telephely hivatalos megnevezése, a megjelölésére használt tulajdonnév vagy hagyományos megnevezés.
                     
                  
                        
                           B. Tematikus információk
                        
                     
                  
                        5.
                     
                     
                        A levegőbe történő kibocsátásra vonatkozó adatok – minden olyan szennyező anyagra vonatkozóan, amely meghaladja a 166/2006/EK rendelet II. mellékletében meghatározott küszöbértéket
                     
                  
                        Típus
                     
                     
                        Formátum
                     
                  
                        5.1.
                     
                     
                        Szennyező anyag megnevezése
                     
                     
                        A 166/2006/EK rendelet II. mellékletével összhangban.
                     
                  
                        5.2.
                     
                     
                        Összes tömegkibocsátás
                     
                     
                        A szennyező anyag összes forrásból, összes kibocsátással kibocsátott össztömege a létesítményben (kg/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        5.3.
                     
                     
                        Véletlenszerű tömegkibocsátás
                     
                     
                        Az „összes tömegkibocsátás” balesetekből származó része (kg/év).
                     
                  
                        6.
                     
                     
                        A vízbe történő kibocsátásra vonatkozó adatok – minden olyan szennyező anyagra vonatkozóan, amely meghaladja a 166/2006/EK rendelet II. mellékletében meghatározott küszöbértéket
                     
                  
                        Típus
                     
                     
                        Formátum
                     
                  
                        6.1.
                     
                     
                        Szennyező anyag megnevezése
                     
                     
                        A 166/2006/EK rendelet II. mellékletével összhangban.
                     
                  
                        6.2.
                     
                     
                        Összes tömegkibocsátás
                     
                     
                        A szennyező anyag összes forrásból, összes kibocsátással kibocsátott össztömege a létesítményben (kg/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        6.3.
                     
                     
                        Véletlenszerű tömegkibocsátás
                     
                     
                        Az „összes tömegkibocsátás” balesetekből származó része (kg/év).
                     
                  
                        7.
                     
                     
                        A földbe történő kibocsátásra vonatkozó adatok – minden olyan szennyező anyagra vonatkozóan, amely meghaladja a 166/2006/EK rendelet II. mellékletében meghatározott küszöbértéket
                     
                  
                        Típus
                     
                     
                        Formátum
                     
                  
                        7.1.
                     
                     
                        Szennyező anyag megnevezése
                     
                     
                        A 166/2006/EK rendelet II. mellékletével összhangban.
                     
                  
                        7.2.
                     
                     
                        Összes tömegkibocsátás
                     
                     
                        A szennyező anyag összes forrásból, összes kibocsátással kibocsátott össztömege a létesítményben (kg/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        7.3.
                     
                     
                        Véletlenszerű tömegkibocsátás
                     
                     
                        Az „összes tömegkibocsátás” balesetekből származó része (kg/év).
                     
                  
                        8.
                     
                     
                        Telephelyről történő elszállítás szennyvíztisztítás céljából – minden olyan szennyező anyagra vonatkozóan, amely meghaladja a 166/2006/EK rendelet II. mellékletében meghatározott küszöbértéket
                     
                  
                        Típus
                     
                     
                        Formátum
                     
                  
                        8.1.
                     
                     
                        Szennyező anyag megnevezése
                     
                     
                        A 166/2006/EK rendelet II. mellékletével összhangban.
                     
                  
                        8.2.
                     
                     
                        Elszállított összes tömeg
                     
                     
                        A szennyező anyagnak a létesítményből az összes szállítással elszállított össztömege (kg/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        9.
                     
                     
                        
                           Veszélyes hulladék telephelyről történő elszállítása – amennyiben meghaladja a 166/2006/EK rendelet 5. cikkének (1) bekezdésében meghatározott küszöbértéket
                        
                     
                  
                        Típus
                     
                     
                        Formátum
                     
                  
                        9.1.
                     
                     
                        Az országon belül, hasznosításra (R)
                     
                     
                        Az elszállított összes tömeg (tonna/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        9.2.
                     
                     
                        Az országon belül, ártalmatlanításra (D)
                     
                     
                        Az elszállított összes tömeg (tonna/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        9.3.
                     
                     
                        Más országokba, hasznosításra (R)
                     
                     
                        Az elszállított összes tömeg (tonna/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                        A hasznosító neve és címe.
                        A szállítmányt befogadó tényleges hasznosítási telephely címe.
                     
                  
                        9.4.
                     
                     
                        Más országokba, ártalmatlanításra (D)
                     
                     
                        Az elszállított összes tömeg (tonna/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                        Az ártalmatlanító neve és címe.
                        A szállítmányt befogadó tényleges ártalmatlanítási telephely címe.
                     
                  
                        10.
                     
                     
                        
                           Nem veszélyes hulladék telephelyről történő elszállítása – amennyiben meghaladja a 166/2006/EK rendelet 5. cikkének (1) bekezdésében meghatározott küszöbértéket
                        
                     
                  
                        Típus
                     
                     
                        Formátum
                     
                  
                        10.1.
                     
                     
                        Hasznosításra (R)
                     
                     
                        Az elszállított összes tömeg (tonna/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
                        10.2.
                     
                     
                        Ártalmatlanításra (D)
                     
                     
                        Az elszállított összes tömeg (tonna/év).
                        A mennyiségi meghatározásra alkalmazott módszer: mért (adja meg az analitikai módszert); számított (adja meg a módszert); becsült.
                     
                  
               (1)  Ez a 2007/2/EK irányelv téradatkészletek és -szolgáltatások interoperabilitására vonatkozó rendelkezéseinek végrehajtásáról szóló 1089/2010/EU rendelet módosításáról szóló, 2013. október 21-i 1253/2013/EU bizottsági rendelet (HL L 331., 2013.12.10., 1. o.) IV. mellékletének 8.2.1. pontjában meghatározott „termelő létesítmény” – vagyis „ugyanazon a telephelyen ugyanazon természetes vagy jogi személy által működtetett egy vagy több berendezés, amelyet adott termelés céljából vagy ipari célra terveztek, építettek vagy helyeztek működésbe, ideértve minden infrastruktúrát, felszerelést és anyagot” –, amely a 166/2006/EK rendelet hatálya alá tartozik.
            
               (2)  Amennyiben a létesítmény a 2010/75/EU irányelv hatálya alá is tartozik, ezen információk megadásának jogalapja az (EU) 2018/1135 végrehajtási határozat.
            
               (3)  Az Európai Parlament és a Tanács 2007/2/EK irányelve (2007. március 14.) az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).
            
               (4)  E mező multiplicitása az INSPIRE keretében 0-1, ezért nem kötelező mező.
            
               (5)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
            
               (6)  Az Európai Parlament és a Tanács 2013/34/EU irányelve (2013. június 26.) a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről (HL L 182., 2013.6.29., 19. o.).
            
               (7)  A 2019-es és a 2020-as jelentéstételi évre vonatkozóan nem kötelező. A 2021-es jelentéstételi évtől kezdődően kötelező a jelentéstétel mindazokban az ágazatokban, amelyekben a Bizottság mértékegységeket és mérőszámokat állapított meg a jelentéstétel céljából.
            
               (8)  Az Európai PRTR-en keresztül nem teszik közzé az egyes adatpontokat, ami nem sérti a környezeti információkhoz való nyilvános hozzáférésről szóló hatályos uniós jogszabályokat.
            
               (9)  Lásd a 7. lábjegyzetet (fent).
            
               (10)  Lásd a 7. lábjegyzetet (fent).
            
               (11)  Ez az 1253/2013/EU rendelet IV. mellékletének 8.2.4. pontjában meghatározott „termelési telephely” – vagyis „meghatározott földrajzi helyen lévő teljes földterület, amelyen a termelő létesítmény volt, van vagy az elképzelések szerint lesz. Ide értendő minden infrastruktúra, felszerelés és anyag” –, amely a 166/2006/EK rendelet hatálya alá tartozik.
            
               (12)  E mező multiplicitása az INSPIRE keretében 0-1.